Erling Fredriksfryd

Erling Fredriksfryd (1905–1977) var en norsk skoleleder og politiker (H) fra Halden. Han var stortingsrepresentant i fem perioder fra 1945 til 1965. Han var deretter den første skoledirektøren i Østfold 1964–1975.

Fredriksfryd tok artium i 1924, og lærerskoleeksamen i 1926. Han underviste så ved Horten folkeskole frem til 1933, da han gikk over til lærerjobb i Halden. Fredriksfryd var også journalist i Horten-avisen Gjengangeren fra 1926 til 1930.

Fredriksfryd ble valgt inn i Halden bystyre på varaplass i 1938, og fra 1945 hadde han fast plass. Samme år ble han valgt inn på Stortinget. De to første periodene representerte han valgkretsen Kjøpstedene i Østfold og Akershus fylker; deretter valgkretsen Østfold. Fredriksfryd satt to perioder i Militærkomiteen og tre perioder i Kirke- utdanningskomiten, hvorav to perioder som formann i sistnevnte.

Under krigen ble han først arrestert under Læreraksjonen i 1942 og dermed del av Kirkenesferda, og så arrrestert på nytt  13. juni 1944 og satt på Grini fangeleir til freden.

Han hadde verv i Norsk Lærerlag og Den Norske Frimurerorden. Han utga et par opplysningshefter om skolepolitikk.

 Referanser 

 Eksterne lenker 



Kategori:Norske pedagoger
Kategori:Høyre-politikere i Østfold
Kategori:Stortingsrepresentanter fra Høyre
Kategori:Stortingsrepresentanter for Østfold
Kategori:Stortingsrepresentanter for kjøpstedene i Østfold og Akershus
Kategori:Stortingsrepresentanter 1945–1949
Kategori:Stortingsrepresentanter 1950–1953
Kategori:Stortingsrepresentanter 1954–1957‎
Kategori:Stortingsrepresentanter 1958–1961‎
Kategori:Stortingsrepresentanter 1961–1965‎
Kategori:Personer fra Halden kommune
Kategori:Fanger på Grini fangeleir